
Selam alejkum!


Mome ocu su dijagnosticirali rak s metastazama i prognozirali jos 3-4 mjeseca zivota. Vjerujem da samo Allah i jedino Allah zna kad ce tko preseliti na onaj bolji svijet. Nije me strah sto cu ostati bez oca jer ne gledam na smrt kao gubitak , nego me strah da ce patiti i da ce umrijeti bez La ilahe illallah. Recte mi sta da radim, kako da ga pripremim za ***[Ahiret](https://pitajucene.com/search/ahiret/questions/ "Pretraži pitanja o ahiretu")***, kako da mu olaksam?


* 
* 
* 
* 
* 
* 
* 

 
Otac mi je na samrti, šta da radim?

Alejkumusselam.


Najvrednije i najbolje što možeš da učiniš za svoga oca u ovakvoj situaciji je da ga podstakneš da učini iskrenu tevbu Allahu, dželle še’nuhu, za sve grijehe i sve propuste koje je učinio za svoga života. Da počne klanjati onako kako može, da udijeli sadake ili zekata ako ga nije davao a trebao je da daje, i tome slično.


Pred smrt je ***[mustehab](https://pitajucene.com/search/Mustehab/answers/ "Pretraži odgovore za Mustehab")*** da se onaj koji je na samrti podsjeća na ***[Ahiret](https://pitajucene.com/search/ahiret/questions/ "Pretraži pitanja o ahiretu")***, na prolaznost dunjaluka i da jedino što će naći od hajra na drugom svijetu su njegova dobra djela, a ta dobra djela su jasno pojašnjena u Islamu. Takvima treba staviti do znanja da nikad nije kasno da se pokaju, pa im navoditi primjere mnogih ljudi koji su spomenuti u hadisima i biografijama, kao i slučajevi iz svakodnevnog života.


Na tebi je da puno doviš Allahu da uputi tvoga oca da umre na LA ILLAHE ILLELLAH i na vjeri. A ako svi tvoji trudovi ne urode plodom nije do tebe jer je Allah onaj koji upućuje ljudska srca a On koga hoće u zabludi ostavi.


Kaže Uzvišeni: “Ti, doista, ne možeš uputiti na Pravi put onoga koga ti želiš uputiti – Allah ukazuje na Pravi put onome kome On hoće, i On dobro zna one koji će Pravim putem poći“. (El-Kasas, 56) i kaže: “Da Allah zna da od njih može biti ikakva dobra, učinio bi da čuju (istinu), a da je učinio i da čuju, oni bi se opet okrenuli, jer oni i inače glave okreću“. (El-Enfal, 23) Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


